***Bulvių,*** *skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2021 m. gruodžio mėn., palyginti su 2020 m. atitinkamu laikotarpiu, supirkta 28,99 proc. mažiau, t. y. 3 728,432 t. Perdirbti skirtų bulvių supirkta 51,73 proc. daugiau – 695,233 t.*

***Daržovių,*** *skirtų vartoti šviežias, 2021 m. gruodžio mėn., palyginti su 2020 m. gruodžio mėn., supirkta 17,60 proc. mažiau, t. y. 3 968,424 t.* ***Pomidorų*** *supirkimas sumažėjo 2,31 karto (iki 31,118 t),* ***raudongūžių kopūstų*** *– 2,02 karto (iki 15,385 t),* ***burokėlių*** *– 29,13 proc. (iki 213,425 t),* ***svogūnų*** *– 27,98 proc. (iki 948,460 t),* ***baltagūžių kopūstų*** *– 22,72 proc. (iki 773,691 t),* ***morkų*** *– 12,16 proc. (iki 1 420,352 t),* ***agurkų*** *– 9,75 proc. (iki 320,460 t). Tačiau* ***salotų*** *supirkimas padidėjo 78,29 proc. (iki 58,614 t),* ***porų*** *– 49,83 proc. (iki 46,036 t),* ***salierų gumbų*** *– 49,67 proc. (iki 14,238 t),* ***česnakų*** *– 43,68 proc. (iki 7,072 t),* ***svogūnų laiškų*** *– 40,45 proc. (iki 34,663 t).* ***Kininių kopūstų*** *supirkimas padidėjo net 10 kartų (iki 63,708 t), nes praėjusiais metais buvo pasodintas didesnis jų plotas ir derliaus užteko ilgesniam laikui.*

***Pievagrybių****, skirtų vartoti šviežius, 2021 m. gruodžio mėn., palyginti su 2020 m. atitinkamu laikotarpiu, supirkta 10,54 proc. mažiau (239,288 t).*

***Obuolių*** *supirkimas nagrinėjamu laikotarpiu sumažėjo 15,12 proc. (iki 574,176 t).*

*Perdirbimo įmonėse 2021 m. gruodžo mėn., palyginti su 2020 m. gruodžio mėn.,* ***daržovių*** *supirkimas padidėjo 45,63 proc. (iki 2 918,032 t).* ***Burokėlių*** *supirkimas padidėjo 50,94 proc. (iki 2 654,112 t),* ***svogūnų*** *– 34,91 proc. (iki 93,160 t),* ***morkų*** *–3,80 proc.(iki 122,961 t),* ***įvairių kitų daržovių*** *– 2,33 karto (iki 8,748 t). Tik* ***baltagūžių kopūstų*** *supirkimas sumažėjo 27,73 proc.(iki 39,051 t).*

*Šaltinis: ŽŪIKVC (LŽŪMPRIS)*